Genesis 39 ABA - Die Ismaelitiese handelaars het vir - Bible Search
1Die Ismaelitiese *handelaars het vir Josef na Egipte gebring. 'n Belangrike *amptenaar, Potifar, het hom gekoop. Potifar was die hoof van die *wagte wat die *farao moes oppas.
2Die Here was by Josef, en dit het baie goed gegaan met alles wat hy gedoen het. Hy het in die huis van sy eienaar in Egipte gewoon. 3Potifar het gesien dat die Here by Josef is. Hy het gesien dat die Here dit goed laat gaan met alles wat Josef doen. 4Daarom was Potifar baie vriendelik met Josef, en Josef moes self vir Potifar kos bedien. Hy het vir Josef die hoof gemaak oor sy hele huis en alles wat hy het. 5Nadat Potifar vir Josef gekies en aangestel het oor sy huis en oor alles wat hy het, het die Here hom en sy huis *geseën. Die Here het alles geseën in Potifar se huis en in sy boerdery.
10Potifar se vrou het aangehou en sy het elke dag probeer om vir Josef te *verlei, maar hy het nie na haar geluister nie, en hy het nie seks gehad met haar nie. 11Eendag het hy in Potifar se huis kom werk, soos hy altyd gedoen het. Daar was niemand anders in die huis nie. 12Potifar se vrou het vir Josef gegryp en sy het aan sy klere vasgehou en gesê: "Kom slaap by my."
13Toe sy sien dat Josef sy klere in haar hand gelos het toe hy buitetoe gevlug het, 14roep sy die ander mense van haar huis en sê vir hulle: "Kyk, Meneer het hierdie *Hebreeuse slaaf hiernatoe gebring om met ons te spot. Hy het na my toe gekom om seks te hê met my, maar ek wou nie en ek het baie hard geskree. 15Toe hy hoor ek skree so hard, het hy sy klere by my gelos en buitetoe gevlug."
19Toe Potifar hoor wat sy vrou vir hom vertel wat Josef wou doen, het hy baie kwaad geword. 20Potifar het vir Josef in die tronk laat toesluit, die tronk waar die koning sy *gevangenes gehou het. Josef het lank daar in die tronk gebly.